DOI: 10.14457/tu.the.2017.836
title: แผนธุรกิจให้บริการขนถ่ายตู้สินค้าและสินค้าทางการเกษตรในระบบราง

description: บริษัท แรลคาร์โก้ เซอร์วิส จำกัด เป็นบริษัทให้บริการขนถ่ายตู้สินค้าและสินค้าทางการเกษตรในระบบรางรถไฟ โดยให้บริการขนถ่ายตู้สินค้า เข้า-ออก ขบวนรถไฟ ทั้งแบบตู้สินค้า และแบบตู้บรรจุสินค้ากองเก็บ (BULK CONTAINER) พร้อมทั้งดำเนินการพิธีการทางศุลกากร Customs clearance สำหรับตู้สินค้าที่จะขนส่งลงเรือเดินทะเลที่ท่าเรือแหลมฉบัง เพื่อช่วยผู้บริโภคในการเพิ่มช่องทางการขนส่งและต้นทุนการขนส่ง เนื่องจากการขนส่งทำได้ปริมาณคราวละมากๆ นอกเหนือจากการขนส่งแบบทางถนนและการขนส่งทางน้ำ  จากการวิเคราะห์โอกาสทางการตลาดและปัจจัยสภาพแวดล้อมในปัจจุบัน พบว่า ธุรกิจมีโอกาสเติบโตค่อนข้างมาก เนื่องจากมีการพัฒนาโครงสร้างพื้นฐานระบบรางให้ครอบคลุมพื้นที่ทั่วประเทศ จากเดิมที่ใช้รางเดี่ยวมาเป็นรางคู่ ทำให้การรถไฟสามารถเพิ่มจำนวนการวิ่งของรถไฟให้มีจำนวนมากขึ้น ซึ่งนอกจากทำให้การควบคุมเวลาของการวิ่งทำได้ดี การเดินรถไฟก็จะตรงเวลาอีกด้วย จะเป็นประโยชน์ต่อการขนส่งมวลชนจำนวนมากแล้ว ยังสามารถใช้ขนส่งสินค้าได้มากขึ้นอีกด้วย การขนส่งในระบบรางนั้น ปัจจุบันดำเนินการในรูปแบบสัมปทาน โดยรัฐวิสาหกิจในการกำกับของกระทรวงคมนาคม แต่การขนถ่ายสินค้าในขบวนรถไฟทำได้เพียงแบบตู้สินค้า ยังไม่มีการให้บริการแบบ  แบบตู้บรรจุสินค้ากองเก็บ (BULK CONTAINER) ทั้งยังจนขนถ่ายที่ให้บริการ ดำเนินการพิธีการทางศุลกากร  Customs clearance  ก็จะมีเพียงบริเวณท่าเรือ และจุดขนถ่ายตู้ สินค้า ลาดกระบังเท่านั้น ดังนั้นบริษัท จึงได้เห็นโอกาสในการให้บริการและการสร้างตราสินค้า โดยเน้นเรื่องของความสะดวกและคุณภาพการบริการในการเริ่มต้นทางธุรกิจ บริษัทจะเปิดดำเนินการอย่างเต็มรูปแบบในปี 2562 ภายใต้การร่วมลงทุนในกิจการของรัฐวิสาหกิจการรถไฟแห่งประเทศไทย ตั้งอยู่ในบริเวณ นิคมอุตสาหกรรมอุดรธานี เลขที่ 182 ถนนมิตรภาพ ตำบลโนนสัง อำเภอเมือง จังหวัดอุดรธานี โดยได้คำนึงถึงประเภทสินค้าการเกษตรที่จะขนส่ง การคมนาคม ระบบสาธารณูปโภค กฎหมายผังเมืองที่ได้ประกาศบังคับใช้ พื้นที่ที่สามารถให้บริการภายในจังหวัดอุดรธานี และจังหวัดใกล้เคียงจำนวนมาก ได้แก่ จังหวัดหนองคาย บึงกาฬ  ชัยภูมิ เลย เพชรบูรณ์ ขอนแก่น มหาสารคาม สกลนคร ร้อยเอ็ด กาฬสินธุ์ หนองบัวลำภู ซึ่งมีพื้นที่เพาะปลูกและผลผลิตสินค้าเกษตรจำนวนมาก ด้านการเงินของบริษัท บริษัทฯ มีแผนการเจรจาการร่วมทุนโดยมีระยะเวลา 30 ปี เพื่อสามารถบริหารจัดการเงินได้อย่างมีประสิทธิภาพ สามารถรักษาระดับกระแสเงินสดให้เพียงพอต่อการดำเนินการและลงทุนที่จะเกิดขึ้นในอนาคต สร้างความมั่นคงกับผู้เกี่ยวข้อง ( STAKE HOLDER) ทั้งหมด  โดยใช้การวิเคราะห์อัตรส่วนหนี้สินต่อทุน ผลตอบแทนการลงทุน  อัตรคิดลด กระแสเงินสดสุทธิ โดยมีระยะเวลาในการคืนทุนสั้นที่สุด  แต่แผนธุรกิจดังกล่าว ยังมีความเสี่ยงในการดำเนินธุรกิจ ได้แก่   กรณี การรถไฟแห่งประเทศไทยไม่ให้ หรือ ต่อสัมปทาน เนื่องจากเป็นการดำเนินธุรกิจแบบใช้ประโยชน์จากทรัพย์สินของรัฐ การป้องกันความเสี่ยงดังกล่าว ควรดำเนินการในรูปแบบร่วมลงทุนกับกิจการของรัฐ จำนวนลูกค้า และ/หรือผลผลิตมีปริมาณน้อย ไม่ถึงเป้าหมายที่วางไว้ ทั้งนี้อาจเกิดจากสาเหตุ การคาดการณ์ยอดขายสูงกว่าความเป็นจริง หรืออาจเกิดสภาวะที่ไม่เอื้อต่อการเพาะปลูก ทำให้มีผลผลิตออกมาน้อย  ทั้งนี้บริษัทฯ ก็ได้เตรียมแผนรองรับ กรณีดังกล่าว โดยการปรับรูปแบบการดำเนินธุรกิจ  จากการขนถ่ายเป็นอย่างเดียว เป็น “ศูนย์บริการอบแห้งและจัดเก็บสินค้าทางการเกษตร “ ทั้งยังให้บริการเช่าพื้นที่เพื่อวางตู้สินค้าโดยการเพิ่มเครื่องจักรและอุปกรณ์ นอกจากนั้น บริษัทยังมีการกำหนดแผนขยายธุรกิจต่อไปในอนาคต โดยจะขยายรูปแบบการให้บริการได้แก่ การรับจัดเก็บ เป็นผู้ให้บริการขนส่งแบบครบวงจร เพื่อตอบสนองผู้ใช้บริการให้ครบวงจร แบบ Door- to-Door และเพิ่มจุดให้บริการไปยังจังหวัดอื่น เพื่อเพิ่มผู้ใช้บริการ .ให้บริษัทได้ครบวงจรมากขึ้น